Diari Oficial de la Generalitat Valenciana


Sumari del DOGV 6156, del 01-12-2009 (2009/12279)

Notificació de la interlocutòria de 12 de desembre de 2008 dictada en el judici verbal 1085/08.
-----------------------------------------------------------------------------------------------

### Dades del document

Número de DOGV
:   6156

Data del DOGV
:   01-12-2009

Secció del DOGV
:   IV. ADMINISTRACIÓ DE JUSTÍCIA

Número del document
:   2009/12114


Data del document
:   02-09-2009

Organisme emissor
:   Jutjat de Primera Instància Número 20 de València

Tipus de document
:   Ordre

Notificació de la interlocutòria de 12 de desembre de 2008 dictada en el judici verbal 1085/08. [2009/12148]  
Vicente Sorní Pérez, secretari del Jutjat de Primera Instància número 20 de València, faig saber:  
Que en este Jutjat se segueixen actuacions de judici verbal (desn. més r.) amb el número 1085/2008, a instàncies d'Eva M.ª Marí Sanz, representada per la procuradora senyora Cuellar de la Asunción contra María Rosario Negrillo Delgado, declarada en rebel·lia i en parador ignorat, en les quals s'ha dictat la interlocutòria en data 12 de desembre de 2008, que té la part dispositiva que literalment és com segueix:   
«Tercer. Que les parts litigants en virtut de la facultat que els atorga l'article 19.1 de la Llei d'Enjudiciament Civil 1/2000 han disposat de l'objecte del procés transigint sobre este i aconseguint un acord que no està prohibit per la llei ni al qual la llei estableix limitacions per raons d'interés general o en benefici de tercer. L'acord esmentat consisteix en el que segueix:   
l. Que María del Rosario Negrillo Delgado en la firma de l'acord transaccional lliura a Eva María Marí Sanz les claus de l'habitatge a què es fa referència, del qual ha retirat prèviament tots els seus efectes i objectes personals, per la qual cosa, com que l'immoble està a disposició de la propietària, que pot accedir-hi lliurement, queda sense objecte el desnonament que es pretenia.   
2. Que les rendes degudes a data de l'escrit que reflecteix l'acord transaccional són les reclamades en la demanda per import de 3.900 euros corresponents als mesos de març a juliol, més les que s'hagen produït amb posterioritat, que pugen a 3.100 euros corresponents als mesos d'agost a novembre, ambdós inclusivament, la qual cosa suposa un total de 7.000 euros. No obstant això, i tenint en compte que l'arrendatària va entregar en la firma del contracte d'arrendament la quantitat de 750 euros en concepte de fiança, i que s'acorda aplicar-la a la disminució de la renda deguda, la suma pendent de pagament és de 6250 euros.   
3. Que s'estableix un calendari o pla de pagaments de les rendes vençudes i no pagades, consistent a pagar les quantitats següents:   
a) Pagament de 2.083 euros lliurats el dia 1 de desembre de 2008 de l'escrit de l'acord transaccional, que la propietària declara haver percebut.   
b) Pagament de 2.083 euros el dia 2 de gener de 2009.   
c) Pagament de 2.083 euros el dia 1 de febrer de 2009.   
4. Que Eva María Marí Sanz a través de la seua representació processal, ha de presentar este escrit a fi que es tinga per acabat el procediment de judici verbal 1085/2008 del Jutjat de Primera Instància número 20 de València, sol·licitant que es deixe sense efecte l'assenyalament previst.   
Per consegüent, com que l'acord esmentat és conforme al que estableix l'article 19.1 de la Llei d'Enjudiciament Civil 1/2000, pertoca, d'acord amb l'article 19.2 de la Llei d'Enjudiciament Civil 1/2000, que el Jutjat que està coneixent del procés a què es pretén posar fi l'homologue.   
Quart. Que, pel que fa a les costes, com que esta resolució constitueix un interlocutòria que posa fi al procés, es pot interposar el pronunciament sobre estes, i per analogia amb l'article 22.1 in fine de la Llei d'Enjudiciament Civil 1/2000, no pertoca la condemna en costes a cap de les parts.   
Vistos els preceptes legals citats, dispose:  
Que s'homologa l'acord transaccional a què han arribat les parts litigants pel qual posen fi a este procés.   
No pertoca fer condemna expressa i unilateral en costes a cap de les parts.   
Contra esta interlocutòria podrà interposar-se un recurs d'apel·lació, que s'ha de preparar davant d'este Jutjat dins del termini dels cinc dies següents al de la seua notificació.   
Feu saber que esta interlocutòria constitueix títol executiu (article 517.2.3 de la LEC 1/2000).   
Ho disposa i firma el jutge. En done fe.   
I d'acord amb el que s'ha acordat i perquè valga de notificació en la forma deguda a la demandada rebel i en parador ignorat, expedisc este edicte.  
València, 2 de setembre de 2009.- El secretari judicial: Vicente Sorní Pérez.